title: Tornéu de Candidatos de 2022
text: Na llista d'abril de 2022 esi xugador meyor clasificáu yera Ding Liren, con un Elo de 2799, pero nun cumplía la condición de tener xugaes les 30 partíes por culpa de les restricciones pa salir de China pol andanciu de la COVID-19. Ding necesitaba xugar 26 partíes puntuaes pola FIDE ente los meses de marzu y abril, pa que tuvieren incorporaes en mayu, pero amás tenía que caltener el so nivel porque había dellos xugadores como Shakhruyar Mamedyarov o Levon Aronian que podíen adelantalu na clasificación. Poro la Federación China d'Axedrez entamó rápidamente tres competiciones puntuables que-y permitieron a Ding cumplir cole partíes que se pidíen, y gracies al so bon xuegu subió incluso fasta'l númberu #2 nel llistáu FIDE.